section_heading: Životopis
paragraph_text: Prvi i drugi razred osnovne škole završila u Živinicama, te se preselila u Konjević-Polje gdje je završila osnovnu školu. Školovanje je nastavila u Srebrenici gdje je završila Opću gimnaziju. Nakon toga toga preselila se u Sarajevo gdje je upisala Filozofski fakultet. Studentica je Odsjeka za Književnosti naroda Bosne i Hercegovine i Odsjeka za bosanski, hrvatski i srpski jezik. Poeziju počinje pisati u srednjoj školi. Njene pjesme su u najvećem broju objavljivane u zajedničkim zbirkama. Osvajala je nagrade za najbolju pjesmu u zajedničkoj zbirci od kojih joj je jedna nagrada donijela štampanje samostalne zbirke poezije. Prvu zbirku Umiranje djetinjstva promovirala je 2017. godine u Beogradu i Sarajevu. Od 2015. godine član je izdavačke kuće Kultura Snova Zagreb.